Слава Севрюкова за Царичина Дупка
През 1990 година, по заповед на Генералния щаб на Българската армия, започват разкопки в село Царичина. Изпратена е информация от извънземна цивилизация, според която там се намира гробницата на първото същество, живяло някога на Земята. Мястото на разкопките става секретен военен обект, на който работят само екстрасенси и висши офицери. Те виждат странни летящи обекти, загадъчни светлини и поддържат контакт с извънземните. Участниците в операцията настояват изследването на царичинската дупка да продължи. Учените вярват, че военните са били подведени от екстрасенсите. 14 години по-късно това може да бъде най-голямата измама в новата ни история, или дълго търсеното доказателство, че не сме сами във Вселената. На 30 километра северозападно от София се намира Царичина. Тук живеят около 40 души, повечето от тях са пенсионери. Рано сутринта на 6 декември 1990 година в центъра на селото спират военни автомобили и багер. За няколко часа на това място е изкопана дупка с дължина 15 метра и дълбочина 2 метра и половина. Селяните дори не подозират, че по заповед на Генералния щаб на Българската армия военните търсят в Царичина съкровището на цар Самуил. През 1900 г. група военни обсадили дома на Севрюкова. Те я обстрелват с въпроси относно обекта, който копаят до Костинброд. Какво ще открият? Съкровище на цар Самуил? Скелет на непознат сапиенс или нещо непознато на света до сега? Феноменът ги насочва към спиране на Царичинската експедиция. „Виждам я вашата Царичина. О, какво има там!… Ама и вие… Колко сте смели! Защо ще копаете?” „Вижте, не ми харесва таз работа! Опасно е! Казвате „врата към Космоса”.  Да, един от „вселенските проходи“ действително е там… Но обектът е идеално защитен. Чуйте внимателно. Размислете. Не му е дошло времето. Казвам – огромен риск… Откажете се. Питате какво ще откриете? Жертва ще има, жертва-а-а-а!…” „Казвам, не му е дошло времето! А инак, виждам – ще ровнете тук, ще ровнете там. И какво? Антики. Знам, друго търсите… Гробница на първото човешко същество, обитавало земята… Ноевия ковчег… Свещените скрижали… В мислите ви летящи чинии се меркат… Права ли съм?” „Чуйте добре, безценни послания се таят под Царичина, но са прекалено надълбоко. Идеално защитени. Рано, рано е, рано… Ще стигнете, виждам, донякъде и… ще се откажете. Защо?… Я вложете в нещо добро народната пар! Бедни хорица… Старци изнемогват, бедстват сираци.” „Казах, недейте! Закъде бързате? Истината достигат онези, които умеят да чакат. Не убивайте времето, не ранявайте Вечността!” Един от оцелелите участници в Царичинската експедиция – д-р Димитър Сираков, разказва: На 06.12.1990 г. стартира операция „Слава“ на Министерство на отбраната, под ръководството на ген. Минчев. Разкопките на обекта продължиха две години и половина. Изкопахме спираловиден отвесен тунел – над 160 метра дължина. Схема за работа получавахме ден по ден от контактьорката Елисавета Логинова. Тя направляваше изкопа, осъществявайки връзка с Космоса. Открихме каменния орел – забележително творение! Лявото крило – прегънато, извито. Като две усукани една в друга спираловидни вериги. Уподобяваше сякаш човешка ДНК. Дясното завършваше с лъвска лапа. Без аналог в археологията. Безпрецедентна находка. Науката мълчи. Изкопахме огромно каменно кълбо, идеално закръглено, гладко, полирано до блясък, закрито с масивна гранитна плоча. Как ли не се мъчиха инженерните части – с въжета, макари, скрипци, лостове… Не помръдва. Изведнъж – с едно докосване на ръката, елегантно с лекота се извъртя. Зейна проход. Тайнствени защити. Енергийни ограничения. Открехна се плочата. А под нея – тунел. Първо в него проникна специализирано отделение химически войски в защитни облекла. Задължителни мерки за сигурност. Дезактивираха пространството, да продължим обезопасени надолу. Крачка не успяхме да сторим. Пред нас се възправи… Не, за това нямам право да говоря… Ще споделя само това и край. Невероятни реликви. Балсамирани останки. Чудесно консервирани… Толкова. Нека се произнесе науката. И бъдещето. Даде се предсказаната от Слава жертва. При неясни обстоятелства загина Марина Наплатанова, дъщеря на участващия в разкопките полковник професор Наплатанов. Неочаквана развръзка. Всеки четвъртък войничета изнасяха на гръб пръстта от тунела. Каква пръст – скала. Миньорски пистолет с мъка я пробиваше. Въпреки дълбочината, едва втората година бликна вода. Наложи се спешна среща с Ванга. Пророчицата тогава строго ни смъмри: „Как може?!… Боже-е, Боже!… Военни… Браво! Копаното се трупа над тунела… Оти, питам? Срутване ли сакате?!… Да разчистите! Бърже! Пострадали сакате?!…“ „Ке стигнете един капсул. Какво е съдържанието – консервирано. Не знаете дали капсулът е под налягане. Що ке чините с оня маймун, бре? Ни маж, ни жена… Отвори ли се херметичнио капак, онова същество може да се съживи от въздуха. Що ке чините, питам, кога оно се пробуди и проговори?…“ Спускайки се спираловидно, един ден стигнахме странно изографисана каменна колона. Пред нас – масивна зала. Там навярно ни чакаше въпросната капсула… Колоната с неразбираеми знаци. Ванга: „Охо-о, що е време занапред… Ке биде разчетена. Она е история на човешкио род от първороднио син насам…“ Пред нас се открои отвор с форма на арка. Зад нея – ясно оформени таван и стени. Узна се – съществува пряк вход – „врата към Вселената“. Опрели в нея, крачка не успяхме да пристъпим. За капсулата бе прекомерно рано… След двегодишно проучване входът на разкопките бе бетониран. Рано е още, рано… По време на двегодишните разкопки се случват редица странни явления: - Багерът блокира още първия ден, а дотогава е технически изправен. Работата продължава ръчно. - Неидентифицирани светлинни тела закръжават над селото. Има сведения за кацане на НЛО близо до него. - Достъпът на хора и техника е спира многократно от психо-енергийни бариери. - Нещо стъписва военните и те прекратяват проучванията преди да ги довършат докрай, а харчат 16 млн лева. - Членове на експедицията казват „Само след няколко метра щяхме да стигнем до предсказаното безполово двуметрово същество. От входа на залата вече се процеждаше светлина. В тоз ден спряха разкопките…“ - Находките са потулени под „Строго секретно!” http://slava-sevrukova.com/tsarichina/ http://slava-sevrukova.com/tsarichina/ Източник:http://slava-sevrukova.com/tsarichina/